《梅亭》
宋代·钱厚

东风吹雨雨吹花，洗却阴沉放月华。
俗眼总嫌梅太白，嫦娥勾引莫云遮。
云浓更欲催诗句，风急花飞留不住。
使君唤客早评章，趁渠未点苍苔路。
夜阑留月迟春酌，生怕楼头吹画角。
更摧银蜡上寒梢，冷艳烧春春未觉。
烛光炯炯花冥冥，花前醉倒唤不醒。
南枝自与北枝语，今夜诗工眼倍沮。

作者简介：杭州临安人，字德载，号竹岩懒翁。宁宗庆元二年进士。嘉定中为常熟令。工诗。有《竹岩拾稿》。